**Europe Direct Primorsko-notranjske regije, RRA Zeleni kras, d.o.o., BOREO stičišče nevladnih organizacij Primorsko-notranjske regije, Mladinski center Postojna in Center Ustvarjalna Evropa v Sloveniji, ki deluje v okviru Zavoda MOTOVILA, Centra za spodbujanje sodelovanja v kulturnih in ustvarjalnih sektorjih, vabijo, v sklopu festivala Zmaj 'ma mlade, na**

**DELAVNICO:**

**Ustvarjalna Evropa (2014-2020)**

**Program EU za kulturni in ustvarjalni sektor,**

**v torek, 23. avgusta 2016, ob 10. uri,**

 **v Mladinski center Postojna, Vilharjeva 14, Postojna**

**Ste ustvarjalec, producent, raziskovalec v kulturnih oz. ustvarjalnih sektorjih? Delujete v okviru javnega ali zasebnega zavoda, društva, občine, podjetja na tem področju in imate v mislih idejo za projekt, za katerega bi potrebovali tudi partnerje iz tujine? Potem je morda program EU Ustvarjalna Evropa prava pot, da se vaša ideja uresniči. Vabljeni na delavnico, kjer se boste seznanili z dobrimi praksami, prioritetami, strukturo, ključnimi dejavniki za uspešno prijavo in aktualnimi razpisi za sofinanciranje projektov v okviru programa Ustvarjalna Evropa.**

**Program dogodka:**

|  |  |
| --- | --- |
| 10:00 - 10:45 | Borut Jerman, PINA, Kulturno izobraževalno društvo, Koper: **Dobre prakse projektov SODELOVANJA programa Ustvarjalna Evropa** |
| 10:45 - 11:00 | Zavod Motovila, Ljubljana: **Predstavitev programa Ustvarjalna Evropa s poudarkom na podprogramu Kultura** |
| 11:00 - 11:15 | Odmor za kavo   |
| 11:15 - 12:00 | Zavod Motovila, Ljubljana: **Kaj mora vsebovati uspešna prijava na program Ustvarjalna Evropa – podprogram Kultura?** Oblikovanje projektnih predlogov in pregled le-teh (komentarji & praktični napotki/usmeritve). |

**Zaradi prostorskih pogojev je število udeležencev omejeno, zato sprejemamo predhodne prijave na e-naslov: europe.direct@rra-zk.si ali na tel. št.: 05 721 22 42, do 22.8.2016.**

*Program EU Ustvarjalna Evropa združuje nekdanja programa Kultura (za kulturni sektor) in MEDIA (za filmsko in avdiovizualno področje) in je namenjen kulturnim in ustvarjalnim organizacijam, ki bodo v obdobju 2014–2020 razvijale evropske projekte in s tem na mednarodni ravni prispevale k varovanju in spodbujanju evropske kulturne in jezikovne raznolikosti ter krepitvi konkurenčnosti kulturnih in ustvarjalnih sektorjev.*